สอบถามคุณหน่อยครับ กรณีกินยาคุม (กินมาเกือบปีแล้วยี่ห้อ Yasmin) แล้วมีโอกาสท้องนอกมดลูกได้ไหมครับ คือทางโรงพยาบาลที่แฟนผมไปหา(แฟนผมเป็นเยื่อบุโพรงมดลูกเจริญผิดที่)เขาให้กินยาคุม 3 แผงติดกันเลย ตอนนี้เพิ่งขึ้นแผง 3 ได้ประมาณ 3 วันแล้ว แล้วมีอาการ ปวดเนื้อปวดตัว เมื่อยแขนขา ปวดท้องด้านล่างซ้ายตลอด มีเลือดออกกระปริดกระปอย(สีแดงดำ) อาการเป็นไปทางไหนครับแบบนี้
สวัสดีค่ะ ท้องนอกมดลูกเป็นภาวะที่ไข่ได้รับการผสมกับสเปิร์มแล้วกลายเป็นตัวอ่อนฝังตัวอยู่บริเวณอื่นที่ไม่ใช่ผนังมดลูก มักเกิดขึ้นบริเวณท่อนำไข่ (ปีกมดลูก) ทำให้ตัวอ่อนไม่สามารถเจริญเติบโตต่อไปเป็นทารกได้ เป็นภาวะอันตรายและฉุกเฉินทางการแพทย์ เนื่องจากอาจมีตกเลือดในท้องจนช็อกถึงแก่ชีวิตได้หากกินยาคุมกำเนิดติดต่อกันกันต่อเนื่องไม่ขาดยา มีโอกาสตั้งครรภ์ได้น้อยมาก จึงแทบไม่มีโอกาสท้องนอกมดลูกได้เช่นกันอาการเลือดออกผิดปกติทางช่องคลอดอาจมีสาเหตุอื่นๆเช่นผลข้างเคียงจากยาคุมกำเนิด การติดเชื้อหรือเนื้องอกในมดลูก/ปากมดลูก/ช่องคลอด แนะนำปรึกษาสูตินรีแพทย์ที่ดูแลอีกครั้งค่ะ